CELEX: 62019CA0272
Language: hr
Date: 2020-07-09 00:00:00
Title: Predmet C-272/19: Presuda Suda (treće vijeće) od 9. srpnja 2020. (zahtjev za prethodnu odluku koji je uputio Verwaltungsgericht Wiesbaden – Njemačka) – VQ protiv Land Hessen (Zahtjev za prethodnu odluku – Članak 267. UFEU-a – Pojam „sud” – Zaštita pojedinaca u vezi s obradom osobnih podataka – Uredba (EU) 2016/679 – Područje primjene – Članak 2. stavak 2. točka (a) – Pojam „djelatnost koja nije obuhvaćena područjem primjene prava Unije” – Članak 4. točka 7. – Pojam „voditelj obrade” – Odbor za predstavke parlamenta savezne zemlje države članice – Članak 15. – Pravo ispitanika na pristup)

31.8.2020   
            
            
               HR
            
            
               Službeni list Europske unije
            
            
               C 287/11
            
         
      Presuda Suda (treće vijeće) od 9. srpnja 2020. (zahtjev za prethodnu odluku koji je uputio Verwaltungsgericht Wiesbaden – Njemačka) – VQ protiv Land Hessen
      (Predmet C-272/19) (1)
      
      (Zahtjev za prethodnu odluku - Članak 267. UFEU-a - Pojam „sud” - Zaštita pojedinaca u vezi s obradom osobnih podataka - Uredba (EU) 2016/679 - Područje primjene - Članak 2. stavak 2. točka (a) - Pojam „djelatnost koja nije obuhvaćena područjem primjene prava Unije” - Članak 4. točka 7. - Pojam „voditelj obrade” - Odbor za predstavke parlamenta savezne zemlje države članice - Članak 15. - Pravo ispitanika na pristup)
      (2020/C 287/16)
      Jezik postupka: njemački
      
         Sud koji je uputio zahtjev
      
      Verwaltungsgericht Wiesbaden
      
         Stranke glavnog postupka
      
      
         Tužitelj: VQ
      
         Tuženik: Land hessen
      
         Izreka
      
      Članak 4. točku 7. Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) treba tumačiti na način da, s obzirom na to da odbor za predstavke parlamenta jedne savezne zemlje države članice sam ili s drugima određuje svrhe i sredstva obrade, taj odbor treba smatrati „voditeljem obrade” u smislu te odredbe, tako da je obrada osobnih podataka koju provodi takav odbor obuhvaćena područjem primjene te uredbe, osobito njezinim člankom 15.
      
         (1)  SL C 187, 3. 6. 2019.